把關者們

《把關者們》，係香港電視廣播有限公司拍攝製作嘅時裝紀律部隊電視劇，由袁偉豪、黃智雯、陳家樂同王敏奕領銜主演，並由劉佩玥、馬貫東、陳自瑤、羅天宇、丁子朗、劉穎鏇同孔德賢聯合演出，編審梁敏華同阮美鳳，監製關樹明。

《把關者們》係繼《緝私群英》、《雷霆第一關》之後，無綫電視歷嚟第三套以香港海關為題材嘅劇集，以海關唔同部門嘅工作做骨幹，亦會講述海關人員喺香港海關學院嘅受訓過程。呢套劇嘅拍攝過程得到香港海關全力協助，團隊可以喺香港海關學院同口岸等唔對外開放嘅禁區入面拍攝，令觀眾真實了解佢哋嘅工作範疇同職能。

呢套劇喺2020年10月28號開拍，2021年2月7號煞青；喺2021年9月13號21:30首播。呢套劇嘅製作特輯《把關者們 關．繫全民生》喺2021年9月11號19:35ㄧ20:00播出。

故仔大綱 
呢個係一個講述香港海關嘅故事，透過版權及商標調查科高級監督海鋒、貿易管制處總貿易管制主任關佩欣、海關毒品調查課監督溫芷祺，三人帶領一眾海關菁英同年青新晉，包括有見習督察陳家興，由雞蛋管到原子彈、由奶粉管到白粉，海陸空全天候，展示出智慧海關嘅新面貌。佢哋喺自身嘅逆境入面，都可以跨越難關，秉持「護法守關、專業承擔」嘅宗旨，為本地社會嘅穩定同繁榮作出貢獻，係香港人引以為傲嘅「把關者們」。

演員表

主要演員

其他演員

攷

《把關者們》最新消息 - Instagram
  《把關者們》拍攝跟蹤 - TVB 劇集情報社
 《把關者們》為香港人把關 - TVB Weekly

2021年無綫電視劇集